ОТЧЕТ

за дейността на Народно читалище „ Възраждане 1927”

с. Калояновец общ. Стара Загора

 Уважаеми читалищни дейци, скъпи самодейци,

Съгласно закона за Народните читалища в края на всяка година се провежда събрание за отчитане дейността на читалището.

Дейността на читалището е мерило за духовните нужди и културните стремежи на всяко селище.

От особено важно значение за читалището е библиотеката,културно-масовата работа и изявата на читалищните колективи.

Читалищата са юридически лица с нестопанска цел.Те са призвани да задоволяват културните потребности на гражданите и обогатяват културния живот, образователната и социалната дейност в населеното място.

Читалищната библиотека е важен и културен център. Библиотеката е народен храм на книгата и знанията, тя е отворен прозорец към света.

Фонда на библиотеката в края на 2022 година е 8701 тома литература.

През 2022 год. имаме регистрирани 71 читатели, от които 25 ученици.

Раздадени са 1552 тома.

Посещенията в библиотеката за 2022 година са общо 562 , от които 65 на библиотечни събития.

Можем да се похвалим,че през 2022 год. участвахме и спечелихме проект от МК по програма „ Българските библиотеки – съвременни центрове за четене и информираност“. Фонда на библиотеката се увеличи с 108 тома.

За бележити дати и годишнини подреждаме кътове в библиотеката с подходящи материали, насочваме вниманието на посетителите, особено на децата, като целим да запалим искрица в техните сърца и ги насочим към книгите.

Уважаеми читалищни членове,дейността на едно читалище не е само библиотечната му дейност, а и културните му изяви.

Сега ще ви запозная с мероприятията проведени през 2022 година:

21 януари – Бабинден – посетихме д- р Дякова в здравна служба. Пресъздадохме обичая „ Поливане „ или „ Измиване на ръцете „. Честитехме празника.

19 февруари – 149 години от обесването на Васил Левски. Тържествено възпоменание с кратка, подходяща програма с учениците от ОУ „ Отец Паисий „ с. Калояновец. Поднесохме цветя пред паметната плоча на Апостола.

28 февруари – 115 години от рождението на Емилиян Станев – с учениците в библиотеката. Кой е Емилиян Станев – кратка биография. Четохме от книжките „ През води и гори „ и „ Чернишка „.

1 март- „ Баба Марта бързала, мартенички вързала”.Баба Марта раздаде мартеници на всички и големи и мънички.

З март – 144 години от подписването на Санстефанския мирен договор и освобождението на България от османско владичество. С уцениците от ОУ „ Отец Паисий „ – подходяща програма. Много песни за България. Трикольор и знаменца за всички присъстващи. Поднасяне цветя пред паметника на загиналите във войните.

22 март – Първа пролет. С децата от 1 до 6 клас при ОУ „ Отец Паисий „. Поради лошото време бяхме във фоайето на читалището.Много интересни и забавни игри, гатанки и много, много балони.

14 април – детските книжки на библиотекате си имаха гости – деца от ОУ „ Отец Паисий „. По повод 120 години от рождението на Ангел Каралийчев четохме приказки от неговия „ Приказен свят „ И като награда, че можем да четем всяко дете си тръгна с бонбонче и балонче в ръка.

16 април – Лазарската група лазарува из село за здраве и берекет

18 април – Маратон на четенето. За поредна година се включихме в маратона на четенето. Четохме „ Романа но моя живот „ на великия Стефан Данаилов.

2 юни – 146 години безсмъртие! Почетохме паметта на Христо Ботев с кратка програма и поднасяне на цветя.

8 юли – 95 години НЧ „ Възраждане 1927 „. Юбилеен концерт с участието на певчески групи от с. Борово, с. Змейово, с. Козаревец, с. Михайлово и с. Калояновец. Богата програма и много хора.

14 юли – „ Ваканция, здравей!“- откриване на лятната работа с деца.

21 август – 120 години от рождението на Ангел Каралийчев. В библиотеката с децата от лятната работа четохме от неговите книги.

1 септември – приключване на лятната работа с деца. Много игри и детско парти.

6 септември – по повод 137 години от съединението на

Източна Румелия и Княжество България бе направен кът с фотоси.

26 октомври – 151 години ОУ „ Отец Паисий „ с. Калояновец и Ден на народните будители – съвместно с училището. Поканени бяха бивши учители и ученици завършили това училище.Много вълнуващо, много тържествено.

27 октомври – гостуваха ни поетите на Стара Загора: Таньо Клисуров, Йордан Атанасов, Виолета Бончева, Ботьо Буков,Пенчо Пенчев, Крум Георгиев и нашата съселянка Керка Хубенова.Много красиви слова. Заредиха ни с положителна енергия.

29 октомври – Димитровден. Ден на с. Калояновец. Празнува се за 15 път. Богата програма от групата за обработен фолклор и ученици от ОУ „Отец Паисий“. Мегданско хоро с орк. Стара Загора.

14 ноември – 115 години от рождението на Астрид Линдгрен. В библиотеката с ученици от ОУ „Отец Паисий“ беседвахме за живота на писателката, четохме от книгата „ Пипи дългото чорапче“.

21 ноември – Ден на християнското семейство. Бяха посетени семейство Надя и Мончо Матеви – 50 години брачен живот, Недялка и Нанко Цаневи – 49 год. и Тотка и Кръстьо Кръстеви – 48 години брак. Честитехме празника с поздравителен адрес и скромен подарък.

5 декември – старт на конкурса за най- красива нарисувана картичка на тема „ Моята Коледа „

9 декември – 80 години от рождението на Стефан Данаилов. Четохме от книгата „ Романът на моя живот“, гледахме филма „ Дами канят“, слушахме негови песни.

17 декември – коледна украса на елха пред кметството.

25 декември – Коледа. Коледарската група коледува из село за здраве и берекет.

25 декември – дядо Коледа и Снежанка зарадваха с подаръци послушните деца от Калояновец и съседното с. Ловец.

През 2022 год. сме организирали 3 посещения в Драматичен театър „ Гео Милев” гр. Стара Загора с осигурен транспорт. Гледахме постановките : „ Вишнева градина „, „ Сън в лятна нощ „, и „ Суматоха „.

Участия на групата през 2022 година:

Онлайн участие във фолклорен фестивал „ Среди зима на мегдана „ с. Радилово обл. Пазарджик.

Участие в 11 фолклорен фестивал „ Песни в полите на Балкана „ с. Жълтеш общ. Габрово,

 Национален тракийски фолклорен събор „ Богородична стъпка 2022 „ Старозагорски минерални бани, „Празник на плодородието“ с. Ракитница и юбилеен концерт 95 години НЧ „Просвета 1927 „ с. Козаревец.

През м. април за втора поредна година организирахме онлайн конкурс „ Моята цветна градинка „ В конкурса се включиха 37 участника с 558 фотографии. Безпристрастно жури обяви победителите. Същите бяха наградени.

Онлайн участие в конкурс за плетени чорапи и терлици „ От ръцете на мама и баба „ организиран от НЧ „ Н. Й. Вапцаров 1909“ гр. Ветово обл. Русе.

Участие в конкурса „ Пролетните празници – Лазаровден, Цветница и Великден“ съпътстващ празника „ Изворът да не пресъхва - Цветница 2022“ организиран от Община Стара Загора и НЧ „ Развитие „ с. Дълбоки. Участвахме с картина на една красива лазарка нарисувана от Росица Тончева. Спечелихме 1 място и медал.

Участие в онлайн конкурса „ Цветя и декорации в моята градина „ организиран от НЧ „Възраждане 1941 „ с. Одринци обл. Добрич

Организирана е една еднодневна екскурзия до Етъра гр. Габрово.

Уважаеми читалищни членове, опитах се да ви представя дейността на НЧ”Възраждане 1927”за изминалата 2022 год..

Читалищното настоятелство ви пожелава много здраве , семеен мир и разбирателство!

Благодаря за вниманието!

 Председател: ………………

 / Тотка Кръстева /